Celia Rico Clavellino

Celia Rico Clavellino (Constantina, Sevilla, 1982) gidoilari eta  zinema-zuzendaria da.

Celia Rico Sevillako Constantina herrian jaio zen 1982an. Sevillako Unibertsitatean Ikus-entzunezko Komunikazioan lizentziatu zen eta Séneca beka batekin Bartzelonara joan zen Literaturaren Teoria eta Literatura Konparatua ikastera Bartzelonako Unibertsitatean.Gero, Script Editing eta Ikus-entzunezko Proiektuen Garapena graduondokoa eta Teoria, Film-azterketa eta Zinema-dokumentazio doktoretza egin zituen. 

Lanbide hastapenak talde tekniko hauetan izan zituen: Pablo Berger-en Blancanieves, Antonio Chavarríasen Diktaketa, Román Parradoren 14 Days with Victor edo José Luis Guerínen Guest filmeetan 

2012. urtean zuzendari hasi zen Luisa ez dago etxean lanarekin, Malagako Zinemaldian eta Valladolideko Nazioarteko Zinema Astean hautatua eta erakutsia izan zena. 2016. urtean, Quatretondeta filmean gidoilari parte hartu zuen. Lan hori hurrengo urtean, 2017an, Goya sarietarako izendatua egon zen.2019an Gaudí Sarietan gidoi onenaren saria irabazi zuen Viaje al cuarto de una madre filmarekin. Lan handi horretan gidoilaria ez ezik, zuzendaria ere izan zen.

Sariak 

 2018: Gazteriaren Saria eta New Directors Sariaren aipamen berezia Donostiako Nazioarteko Zinemaldian.
 2019: Gidoi onenaren saria Gaudí Sarietan.
 2019: Idazle Zinematografikoen Zirkuluko Zuzendaritza Errebelazio Zuzendari Hoberenaren Domina.
 2019: Ex aequo filmik onena Asecan Andaluziako Zinemako  Idazleen Elkartearen 31. Sarietan.

Erreferentziak

Kanpo estekak 
 Elkarrizketa CELIA RICO CLAVELLINO 2018ri - Donostiako Zinemaldia
 Elkarrizketa Celia Rico Clavellinori, ama baten gelarako bidaiaren zuzendariari

Sevilla probintziako jendea
Emakume zinemagileak
Emakume zinema-gidoilariak
Espainiako zinema gidoilariak
Espainiako emakume zinema-zuzendariak
Sevillako Unibertsitateko ikasleak
Bartzelonako unibertsitateko ikasleak